## Pravilnik o visini naknada za obvezne veterinarsko--zdravstvene preglede i kontrole

### NN 75/2006 (7.7.2006.), Pravilnik o visini naknada za obvezne veterinarsko--zdravstvene preglede i kontrole

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

1778

Na temelju članka 108. stavka 1. točke 3. i
stavka 2. Zakona o veterinarstvu (»Narodne novine«, br. 70/97, 105/01, 172/03),
ministar poljoprivrede, šumarstva i vodnoga gospodarstva donosi

## PRAVILNIK

### O VISINI NAKNADA ZA OBVEZNE VETERINARSKO-ZDRAVSTVENE PREGLEDE I KONTROLE

Članak 1.

Ovim se Pravilnikom određuju visine naknada za
obvezne veterinarsko-zdravstvene preglede i kontrole, način njihovog
obračunavanja, te način prikupljanja i plaćanja naknada.

Članak 2.

Za potrebe ovog Pravilnika pojedini izrazi imaju
sljedeće značenje:

– *veterinarsko-zdravstveni pregled pošiljke
životinja*: podrazumijeva pregled prijevoznog sredstva, životinja prije i za
vrijeme utovara, za vrijeme pretovara, te za vrijeme istovara;

– *veterinarsko-zdravstveni pregled životinja za
klanje*: podrazumijeva pregled životinja po prispijeću u depo klaonice, pregled
životinja prije klanja, na liniji klanja i nakon klanja uključujući rasijecanje
trupa zaklane životinje za otpremu iz objekta, pregled prijevoznog sredstva,
pregled propisane dokumentacije, vođenje propisanih evidencija, te izdavanje,
ovjeru i evidentiranje propisane dokumentacije;

– *veterinarsko-zdravstveni pregled ribe, rakova,
školjkaša, puževa, glavonožaca, žaba i ostalih vodenih organizama:*
podrazumijeva pregled nakon ulova, pregled prije i nakon izlova u uzgajalištu,
prilikom prispijeća u istovarnu luku na mjesto utovara, pretovara ili istovara,
skladištenja, u vrijeme čišćenja ili proizvodnje proizvoda, pregled prijevoznog
sredstva, vođenje propisanih evidencija, izdavanje, ovjeru i evidentiranje
propisane dokumentacije;

– *veterinarsko-zdravstveni pregled divljači*:
podrazumijeva pregled divljači nakon odstrjela, prilikom prispijeća u odobreni
objekt za rasijecanje, pregled trupa i organa u odobrenom objektu, vođenje
propisane dokumentacije i evidencija te izdavanje i evidentiranje propisane
dokumentacije;

– *veterinarsko-zdravstveni pregled konzumnih
jaja i meda*: pod­razumijeva pregled jaja i meda prilikom otpreme u odobreni
objekt, prilikom prispijeća u odobreni objekt te tijekom tehnološkog procesa,
pregled propisane dokumentacije, vođenje propisanih evidencija, ovjera,
izdavanje i evidentiranje propisane dokumentacije;

– *procesna kontrola*: podrazumijeva pregled
prispijeća sirovina životinjskog podrijetla u odobreni objekt, pregled
prijevoznog sredstva kojim se dopremaju sirovine i otpremaju gotovi proizvodi,
nadzor nad primjenom aditiva i začina u proizvodnji i pohrani, nadzor
higijenskih uvjeta tehnološkog procesa, nadzor skladištenja i otpreme gotovih
proizvoda i konfiskata, vođenje propisanih evidencija, te izdavanje, ovjeru i
evidentiranje propisane dokumentacije;

– *težina pošiljke*: podrazumijeva neto težinu
utovarene pošiljke neovisno o nosivosti prijevoznog sredstva;

– *odobreni objekt:* podrazumijeva objekt upisan u
Upisnik odobrenih objekata pri Upravi za veterinarstvo Ministarstva
poljoprivrede, šumarstva i vodnoga gospodarstva (u daljnjem tekstu:
Ministarstvo);

– *redovno radno vrijeme objekta*: podrazumijeva
radno vrijeme odobrenog objekta u kojem se obavljaju radni i proizvodni procesi
koji moraju biti pod kontrolom ovlaštenog veterinara ili nadležnog
veterinarskog inspektora, organizirano kao rad u jednoj smjeni u trajanju od 8
sati ili kao rad u više smjena ukoliko je tehnološki u objektu uspostavljen rad
u više smjena, koje korisnik objekta mora službeno prijaviti nadležnoj
ovlaštenoj veterinarskoj organizaciji ili nadležnom veterinarskom inspektoru;

– *aktivno radno vrijeme objekta*: podrazumijeva
radno vrijeme odobrenog objekta u kojem se u objektu obavljaju radni i
proizvodni procesi za koje je propisano obvezno obavljanje
veterinarsko-zdravstvenih pregleda i kontrola od strane ovlaštenih veterinara
ili nadležnih veterinarskih inspektora;

– *noćni rad*: podrazumijeva rad potreban za
obavljanje propisanih veterinarsko-zdravstvenih pregleda i kontrola u odobrenim
objektima koji nemaju organiziran rad u sve tri smjene (u trajanju od 8 sati po
smjeni), koji se obavlja od 22 do 06 sati i za koje vrijeme je obvezna
prisutnost ovlaštenog veterinara ili nadležnog veterinarskog inspektora;

– *obračunski sat ovlaštenog veterinara*:
podrazumijeva radni sat ovlaštenog veterinara ili nadležnog veterinarskog
inspektora koji se obračunava u slučaju kašnjenja najavljenog početka radnog
procesa koji mora biti pod kontrolom ovlaštenog veterinara ili nadležnog
veterinarskog inspektora ili neplaniranih prekida radnog procesa, neredovitosti
radnog procesa te u slučaju prijema ili otpreme pošiljki nakon redovnog radnog
vremena (nakon odrađenih 8 sati u jednom danu bez organiziranog rada u
smjenama);

– *dnevno klanje/proizvodnja*: podrazumijeva
klanje stoke i/ili proizvodnju tijekom redovnog radnog vremena odobrenog
objekta;

– *pošiljka*: podrazumijeva životinje, proizvode
životinjskog podrijetla i otpad životinjskog podrijetla, koji se otpremaju
jednim prijevoznim sredstvom, neovisno o broju pošiljatelja ili primatelja;

– *denčana pošiljka*: podrazumijeva životinje i
proizvode životinjskog podrijetla koje se u komadima (kutijama, kašetama, lodnama, kantama, koletama, kavezima, PVC vrećama i dr.) otpremaju jednim
prijevoznim sredstvom;

– *pregled u objektu po pozivu*: podrazumijeva
propisani pregled i kontrolu ovlaštenog veterinara ili nadležnog veterinarskog inspek­tora u odobrenom objektu manjeg kapaciteta ili u objektu u kojem se
proizvodnja obavlja neredovito, najavljen najmanje 24 sata prije očekivanog
radnog procesa, te pregled pošiljki životinja, proizvoda ili sirovina u objektu
ili na mjestu utovara, istovara i pretovara, pod istim uvjetima;

– *stalni nadzor objekta*: podrazumijeva stalni,
svakodnevni nadzor odobrenog objekta, odnosno nadzor kroz puno radno vrijeme
ukoliko objekt radi osam sati dnevno ili nadzor objekta kroz određeni broj sati
ukoliko je radni proces kraći od osmosatnog rad­nog dana, kao dnevni rad u
vremenu od 06 do 22 sata ili kao noćni rad u vremenu od 22 do 6 sati;

– *rad izvan radnog vremena*: podrazumijeva rad
ovlaštenog veterinara ili nadležnog veterinarskog inspektora u odobrenom
objektu koji je pod stalnim nadzorom, duže od 8 sati tijekom jednog dana, a
koji nema uspostavljen rad u smjenama, i to kao dnevni rad u vremenu od 6 do 22
sata ili kao noćni rad u vremenu od 22 do 6 sati, bez obzira na eventualne
ostale poslove ovlaštenog veterinara unutar veterinarske organizacije;

– *Račun-priznanica R-1*: službeni obrazac za
naplatu propisanih veterinarsko-zdravstvenih pregleda i kontrola, obilježen
serijskim brojem, koji izdaje i distribuira Uprava za veterinarstvo
Ministarstva, a obrazac računa je prilog ovog Pravilnika;

– *hrana za životinje*: podrazumijeva sirovine
životinjskog podrijetla za proizvodnju hrane za životinje i ljekovitu hranu za
životinje, osim ljekovite hrane s kokcidiostaticima i antihistomonostaticima u
preventivnim dozama, uključujući i sitnu plavu ribu za uzgoj tuna i ostalih
vrsta riba, te sirovine (krmiva) biljnog podrijetla iz uvoza i hranu za kućne
ljubimce koja se pregledava prilikom istovara uvezenih pošiljki;

– *sitna plava riba*: iglica (*Belone belone
gracilis*), inćun (*Engraulis encrasicolus*), papalina (*Sprattus sprattus
phalericus*), lavica (*Scomber japonicus*), skuša (*Scomber scombrus*), srdela
(*Sardina pilchardus*) i šaruni (*Trachurus trachurus i Trachurus mediterraneus*).

Članak 3.

Za obvezne veterinarsko-zdravstvene preglede i kontrole
pošiljaka životinja, proizvoda životinjskog podrijetla i otpadaka životinjskog
podrijetla iz članka 55. stavka 1., članka 66. stavka 1. i 2., članka 73.
stavaka 3. i 5., članka 74. stavka 4. i članka 77. Zakona, fizičke ili pravne
osobe plaćaju naknade u fiksnom iznosu koje su propisane ovim Pravilnikom.

Žive životinje, med, jaja

Članak 4.

(1) Naknada za obvezne veterinarsko-zdravstvene
preglede i kontrole pošiljaka životinja (kopitara, papkara, peradi, kunića,
divljači, ptica, gmazova, ukrasnih životinja), naknada za otpremu sirovog meda
do objekta za preradu i pakiranje te naknada za otpremu jaja s farme do
registriranog objekta (sortirnice i /ili skladišta i valionice), kod utovara,
istovara i pretovara u unutarnjem prometu iznosi:

|  |  |  |
| --- | --- | --- |
| ***kopitari i goveda*** | | |
| kamionske pošiljke | 1 – 5 t | 75,00 kn |
| kamionske pošiljke | 5 – 10 t | 85,00 kn |
| kamionske pošiljke | 10 – 20 t | 100,00 kn |
| kamionske pošiljke | preko 20 t | 120,00 kn |
| vagonske (kontejnerske) | po kontejneru | 120,00 kn |
| brodske (kontejnerske) | po kontejneru | 120,00 kn |
| avionske (kontejnerske) | po kontejneru | 120,00 kn |
| ***svinje, ovce, koze i divlje životinje*** | | |
| kamionske pošiljke | od 1 – 5 t | 85,00 kn |
| kamionske pošiljke | 5 – 10 t | 95,00 kn |
| kamionske pošiljke | 10 – 20 t | 130,00 kn |
| kamionske pošiljke | preko 20 t | 150,00 kn |
| vagonske (kontejnerske) | po kontejneru | 150,00 kn |
| brodske (kontejnerske) | po kontejneru | 150,00 kn |
| brodske | po pošiljci | 300,00 kn |
| avionske (kontejnerske) | po kontejneru | 150,00 kn |
| ***perad*** | | |
| kamionske pošiljke | do 3 t | 45,00 kn |
| kamionske pošiljke | više od 3 t | 60,00 kn |
| vagonske (kontejnerske) | po kontejneru | 110,00 kn |
| brodske (kontejnerske) | po kontejneru | 110,00 kn |
| avionske (kontejnerske) | po kontejneru | 120,00 kn |
| ***denčane pošiljke*** | | |
| – krupna stoka (kopitari,     goveda) | do 3 kom. | 45,00 kn |
| – sitna stoka | do 5 započetih komada | 20,00 kn |
| – sitna stoka | od 5 – 10 komada | 30,00 kn |
| – sitna stoka | preko 10 komada | 50,00 kn |
| – perad, kunići | za 50 započetih komada | 20,00 kn |
| – perad, kunići | preko 50 komada | 30,00 kn |
| – ostale životinje | po kom/paketu/kavezu | 10,00 kn |
| – košnice | do 10 košnica | 30,00 kn |
| – jaja | kutija – 360 komada | 4,00 kn |
| – sirovi med | za započetih 50 kg | 20,00 kn |
| ***košnice, med i jaja*** | | |
| kamionske pošiljke sirovog meda | od 0,1 – 1 t | 50,00 kn |
| kamionske pošiljke košnica i jaja | od 0,3 – 1 t | 50,00 kn |
| kamionske pošiljke sirovog meda, košnica i jaja | ostale težine | naplaćuju se naknade kao za pošiljke kopitara |

(2) Ukupna težina denčanih pošiljaka iz stavka
1. ovoga članka ne može iznositi više od 100 kg za sirovi med, više od 300 kg
za košnice i jaja te više od 1 tone za ostale pošiljke.

(3) Naknada iz stavka 1. ovoga članka povećava
se za 50% za preglede i kontrole koji se po prirodi posla ili po zahtjevu
stranke moraju obaviti neradnim danom (nedjeljom), u dane državnih blagdana i
radnim danom u vrijeme od 14 do 06 sati.

Riba nakon ulova

Članak 5.

(1) Naknada za obvezne veterinarsko-zdravstvene
preglede i kontrole pošiljaka riba (žive, ohlađene i poleđene), rakova, mekušaca,
školjkaša, spužvi i ostalih morskih organizama te puževa, žaba i ribljih
proizvoda pri ulovu te utovaru, istovaru i pretovaru radi stavljanja u promet
iznosi:

|  |  |  |
| --- | --- | --- |
| pošiljke | 1 – 5 t | 140,00 kn |
| pošiljke | 5 – 10 t | 150,00 kn |
| pošiljke | 10 – 15 t | 170,00 kn |
| pošiljke | 15 – 20 t | 180,00 kn |
| pošiljke | preko 20 t | 200,00 kn |
| denčane pošiljke | ukupno do 5 kom započetih /pakiranja/košara/kašeta | 8,00 kn |
| denčane (preko 5 kašeta) | svaka sljedeća kašeta | 1,00 kn |
| denčane pošiljke | bazen slatkovodne ribe | 30,00kn |

(2) Ukupna težina denčanih pošiljaka iz stavka
1. ovoga članka ne može iznositi više od 1000 kg.

(3) Naknada za veterinarsko-zdravstveni pregled
pošiljaka iz stavka 1. ovoga članka, nakon ulova ili izlova, prilikom
prispijeća broda u luku na mjesto utovara, pretovara, istovara, proizvodnje ili
skladištenja naplaćuje se kao jedan jedinstveni pregled.

(4) Naknada iz stavka 1. ovoga članka povećava
se za 50% za preglede koji se po svojoj prirodi posla ili po zahtjevu stranke
moraju obaviti neradnim danom (nedjeljom), u dane državnih blagdana i radnim
danom u vremenu od 20 do 7 sati.

Prerada mesa, vodenih organizama, jaja i meda

Članak 6.

(1) Naknada za obvezne veterinarsko-zdravstvene
preglede i kontrole u odobrenim objektima za rasijecanje i daljnju preradu mesa
papkara, kopitara, peradi, kunića, divljači, proizvoda od mesa, iznosi:

|  |  |  |
| --- | --- | --- |
| u objektima registriranim kao »obiteljsko poljoprivredno gospodarstvo« | po kg ulazne sirovine | 0,63 kn |
| ako je mjesečna količina ulazne sirovine do 2,5 t | po kg ulazne sirovine | 0,45 kn |
| ako je mjesečna količina ulazne sirovine od 2,5 do 5 t | po kg ulazne sirovine | 0,43 kn |
| ako je mjesečna količina ulazne sirovine od 5 do 7,5 t | po kg ulazne sirovine | 0,40 kn |
| ako je mjesečna količina ulazne sirovine od 7,5 do 10 t | po kg ulazne sirovine | 0,35 kn |
| ako je mjesečna količina ulazne sirovine od 10 do 30 t | po kg ulazne sirovine | 0,32 kn |
| ako je mjesečna količina ulazne sirovine od 30 do 50 t | po kg ulazne sirovine | 0,30 kn |
| ako je mjesečna količina ulazne sirovine od 50 do100 t | po kg ulazne sirovine | 0,20 kn |
| ako je mjesečna količina ulazne sirovine 100 – 200 t | po kg ulazne sirovine | 0,15 kn |
| ako je mjesečna količina ulazne sirovine od 200 do 300 t | po kg ulazne sirovine | 0,08 kn |
| ako je mjesečna količina ulazne sirovine preko 300 t | po kg ulazne sirovine | 0,06 kn |
| noćni rad | 1 sat | 250,00 kn |

Naknada za obvezne veterinarsko-zdravstvene
preglede i kontrole u odobrenim objektima za rasijecanje i daljnju preradu
morske i slatkovodne ribe, školjkaša, rakova, mekušaca i ostalih vodenih
organizama, meda i jaja iznosi:

|  |  |  |
| --- | --- | --- |
| ako je mjesečna količina ulazne sirovine do 2 t | po kg ulazne sirovine | 0,25 kn |
| ako je mjesečna količina ulazne sirovine od 2 do 10 t | po kg ulazne sirovine | 0,19 kn |
| ako je mjesečna količina ulazne sirovine od 10 do 50 t | po kg ulazne sirovine | 0,12 kn |
| ako je mjesečna količina ulazne sirovine od 50 do 100 t | po kg ulazne sirovine | 0,09 kn |
| ako je mjesečna količina ulazne sirovine veća od 100 t | po kg ulazne sirovine | 0,06 kn |
| pregled klanja i obrade tuna nakon izlova | 10 kg | 0,35 kn |
| noćni rad | 1 sat | 250,00 kn |

(2) Naknada iz stavka 1. ovoga članka odnosi se
na sve propisane preglede i kontrole koje ovlašteni veterinar ili nadležni
veterinarski inspektor obavlja u odobrenom objektu od pregleda prilikom ulaska
sirovine (pri istovaru), procesne kontrole, kontrole veterinarsko--zdravstvenih
uvjeta u objektu, pregleda prilikom utovara i otpreme svih vrsta pošiljaka iz
objekta s vođenjem propisanih evidencija i izdavanjem propisane dokumentacije,
te nadzor nad obavljanjem dezinfekcije prijevoznih sredstava i izdavanjem
propisanih potvrda o dezinfekciji prijevoznog sredstva ako se dezinfekcija
prijevoznih sredstava obavlja u krugu objekta, na mjestu koje udovoljava
propisanim uvjetima.

(3) U objektima za proizvodnju trajnih
suhomesnatih proizvoda u kojima zbog tehnološkog procesa proizvodnja traje više
mjeseci (neredovita proizvodnja), naknada za procesnu kontrolu obrade, prerade
i povremene kontrole veterinarsko-zdravstvenih uvjeta u objektu obračunava se
prema utrošenom vremenu ovlaštenog veterinara ili veterinarskog inspektora, u
iznosu od 200,00 kn po satu.

Naknada za propisani veterinarsko-zdravstveni
pregled prilikom dopreme sirovine (pri istovaru) obračunava se prema težini
pošiljke, i to:

|  |  |  |
| --- | --- | --- |
| kamionske pošiljke | 1 – 2,5 t | 180,00 kn |
| kamionske pošiljke | 2,5 – 5 t | 250,00 kn |
| kamionske pošiljke | 5 – 10 t | 400,00 kn |
| kamionske pošiljke | 10 – 20 t | 500,00 kn |

Naknada za propisani veterinarsko-zdravstveni
pregled prilikom otpreme gotovih proizvoda (pri utovaru) obračunava se prema
težini pošiljke, i to:

|  |  |  |
| --- | --- | --- |
| kamionske pošiljke | do 50 kg | 30,00 kn |
| kamionske pošiljke | 50 kg – 300 kg | 120,00 kn |
| kamionske pošiljke | 300 kg – 1000 kg | 160,00 kn |
| kamionske pošiljke | više od 1000 kg | 200,00 kn |

(4) U odobrenim objektima za rasijecanje,
preradu i skladištenje namjernica životinjskog podrijetla koji se nalaze u
sastavu trgovačkih centara, naplata za propisane veterinarsko-zdravstvene
preglede i kontrole rasijecanja i prerade obračunava se prema mjesečnoj ulaznoj
količini sirovine kako slijedi:

|  |  |  |
| --- | --- | --- |
| ako je mjesečna količina ulazne sirovine do 5 t | po kg ulazne sirovine | 0,22 kn |
| ako je mjesečna količina ulazne sirovine od 5 do 10 t | po kg ulazne sirovine | 0,15 kn |
| ako je mjesečna količina ulazne sirovine od 100 do 50 t | po kg ulazne sirovine | 0,09 kn |
| ako je mjesečna količina ulazne sirovine od 50 do 100 t | po kg ulazne sirovine | 0,07 kn |
| ako je mjesečna količina ulazne sirovine od 100 do 200 t | po kg ulazne sirovine | 0,04 kn |
| noćni rad | 1 sat | 250,00 kn |

Naknada za propisane veterinarsko-zdravstvene
preglede proizvoda životinjskog podrijetla koji se dopremaju i skladište u
navedenim objektima, može se naplaćivati samo za one pošiljke koji u skladu s
člankom 38. Pravilnika o načinu utovara, pretovara, istovara i
veterinarsko-zdravstvenog pregleda pošiljaka životinja, proizvoda i otpadaka životinjskog
podrijetla i higijensko-tehničkim uvjetima kojima moraju udovoljavati
prijevozna sredstva i pošiljke u unutarnjem i međunarodnom prometu (»Narodne
novine« br. 13/05), podliježu obveznom veterinarsko-zdravstvenom pregledu
prilikom istovara.

(5) Naknada iz stavka 1. i 4. ovoga članka
povećava se za 50% za preglede koji se po svojoj prirodi posla ili po zahtjevu
stranke moraju obaviti neradnim danom (nedjeljom), u dane državnih blagdana i
radnim danom izvan redovnog radnog vremena odobrenog objekta.

(6) Noćni rad iz stavka 1. i 4. ovoga članka
odnosi se na propisane preglede i kontrole ovlaštenog veterinara ili nadležnog
veterinarskog inspektora prilikom prispijeća sirovine, otpreme ili procesne
kontrole u vrijeme od 22 do 6 sati, u objektima u kojima nije uspostavljen rad
u smjenama, a naplaćuje se po radnom satu ovlaštenog veterinara ili nadležnog
veterinarskog inspektora uz naplatu osnovne naknade prema kilogramu ulazne
sirovine.

(7) U odobrenim objektima u kojima su ovlašteni
veterinari ili nadležni veterinarski inspektori postavljeni s punim radnim
vremenom u jednoj ili više smjena, naknada za obvezne veterinarsko--zdravstvene
preglede i kontrole iz stavaka 1 – 5 ovoga članka ne može iznositi više od
30.000,00 kuna mjesečno po jednom ovlaštenom veterinaru ili veterinarskom
inspektoru.

Objekti za skladištenje namirnica životinjskog
podrijetla

Članak 7.

(1) Naknada za obvezne veterinarsko-zdravstvene
preglede i kontrole u odobrenom objektu za skladištenje i daljnju distribuciju
mesa papkara, kopitara, peradi, divljači, proizvoda od mesa, ribe i proizvoda
od ribe, sirovog i prerađenog mlijeka, proizvoda od mlijeka, jaja i proizvoda
od jaja, meda i ostalih proizvoda životinjskog podrijetla iznosi:

|  |  |  |
| --- | --- | --- |
| po kilogramu ulazne pošiljke mesa, ribe, svih ostalih proizvoda živ. porijekla mjesečnog ulaska do 100 t, osim mlijeka, ml. proizvoda i jaja | kg | 0,08 kn |
| po kilogramu ulazne pošiljke mesa, ribe, svih ostalih proizvoda živ. porijekla mjesečnog ulaska od 100 t – 200 t, osim mlijeka, ml. proizvoda i jaja | kg | 0,06 kn |
| po kilogramu ulazne pošiljke mesa, ribe, svih ostalih proizvoda živ. porijekla mjesečnog ulaska od 200 do 300 t, osim mlijeka, ml. proizvoda i jaja | kg | 0,05 kn |
| po kilogramu ulazne pošiljke mesa, ribe, svih ostalih proizvoda živ. porijekla mjesečnog ulaska od 300 t, do 400 t, osim mlijeka, ml. proizvoda i jaja | kg | 0,04 kn |
| po kilogramu ulazne pošiljke mesa, ribe, svih ostalih proizvoda živ. porijekla mjesečnog ulaska preko 400 t, osim mlijeka, ml. proizvoda i jaja | 10 kg | 0,35 kn |
| po kilogramu ulazne pošiljke prerađenog mlijeka, ml. proizvoda i jaja, mjesečnog ulaska do 100 t | kg | 0,06 kn |
| po kilogramu ulazne pošiljke prerađenog mlijeka, ml. proizvoda i jaja, mjesečnog ulaska od 100 t do 200 t | kg | 0,05 kn |
| po kilogramu ulazne pošiljke prerađenog mlijeka, ml. proizvoda i jaja, mjesečnog ulaska od 200 do 400 t | 10 kg | 0,28 kn |
| po kilogramu ulazne pošiljke prerađenog mlijeka, ml. proizvoda i jaja, mjesečnog ulaska od 400 do 600 t | 10 kg | 0,21 kn |
| po kilogramu ulazne pošiljke prerađenog mlijeka, ml. proizvoda i jaja, mjesečnog ulaska od 600 do 800 t | 10 kg | 0,19 kn |
| po kilogramu ulazne pošiljke prerađenog mlijeka, ml. proizvoda i jaja, mjesečnog ulaska preko 800 t | 10 kg | 0,17 kn |
| otprema pošiljke sirovog mlijeka (u registriranim objektima) | pošiljka | 25,00 kn |
| dodatak na gore navedene pristojbe za noćni rad, rad nedjeljom i državnim blagdanom | 1 sat | 150,00 kn |

(2) Naknada iz stavka 1. ovoga članka odnosi se
na sve propisane veterinarsko-zdravstvene preglede i kontrole te poslove
ovlaštenog veterinara ili nadležnog veterinarskog inspektora u odobrenom
objektu od pregleda prilikom ulaska sirovine (pri istovaru), kontrole
veterinarsko-zdravstvenih uvjeta u objektu te pregleda prilikom utovara i
otpreme iz objekta s vođenjem propisanih evidencija i izdavanjem propisane
dokumentacije.

(3) Za preglede i kontrole u objektima iz stavka
1. ovoga članka koji se po prirodi posla ili po zahtjevu stranke moraju obaviti
nedjeljom, u dane državnih blagdana, te noću od 22 do 6 sati, naplaćuje se
dodatak na propisanu naknadu po radnom satu službujućeg ovlaštenog veterinara
ili veterinarskog inspektora u odnosu na utrošeno vrijeme, uz naplatu osnovne
naknade prema kilogramu ulazne pošiljke.

(4) U objektima iz stavka 1. ovoga članka u
kojima ovlašteni veterinari ili nadležni veterinarski inspektori obavljaju
propisane veterinarsko-zdravstvene preglede i kontrole u jednoj ili više
smjena, naknada za obvezne veterinarsko-zdravstvene preglede i kontrole iz
stavaka 1. do 3. ovoga članka ne može iznositi više od 30.000,00 kuna mjesečno
po jednom ovlaštenom veterinaru ili veterinarskom inspektoru.

Objekti za preradu mlijeka

Članak 8.

(1) Naknada za obvezne veterinarsko-zdravstvene
preglede i kontrole u odobrenom objektu za preradu mlijeka i proizvodnju
proizvoda od mlijeka iznosi:

|  |  |  |
| --- | --- | --- |
| ako je mjesečna količina ulazne sirovine do 150.000 l sirovog mlijeka | 1 litara | 0,03 kn |
| ako je mjesečna količina ulazne sirovine od 150.000 – 2 000.000 l sirovog mlijeka | 10 litara | 0,24 kn |
| ako je mjesečna količina ulazne sirovine od 2.000.000 do 4. 000.000 l sirovog mlijeka | 1 litra | 0,02 kn |
| ako je mjesečna količina ulazne sirovine od 4.000.000 do 8. 000.000 l sirovog mlijeka | 10 litara | 0,15 kn |
| ako je mjesečna količina ulazne sirovine od 8.000.000 do 12. 000.000 l sirovog mlijeka | 1 litra | 0,01kn |
| ako je mjesečna količina ulazne sirovine veća od 12.000.000 l sirovog mlijeka | 10 litara | 0,08 kn |
| mlijeko u prahu i drugi proizvodi kao sirovine | po 1 kg ulazne sirovine | 0,20 kn |
| noćni rad | 1 sat | 250,00 kn |

(2) Naknada iz stavka 1. ovoga članka odnosi se
na sve propisane preglede i kontrole koje ovlašteni veterinar ili nadležni
veterinarski inspektor obavlja u odobrenom objektu od pregleda prilikom ulaska
sirovine (pri istovaru), kontrole veterinarsko-zdravstvenih uvjeta u objektu,
procesne kontrole, kontrole skladištenja do otpreme, pregleda prilikom otpreme
i utovara svih vrsta pošiljki iz objekta s vođenjem propisanih evidencija i
izdavanjem propisane dokumentacije, te nadzor nad provođenjem dezinfekcije
prijevoznih sredstava i izdavanjem propisanih potvrda o dezinfekciji
prijevoznog sredstva ako se dezinfekcija prijevoznih sredstava obavlja u krugu
objekta, na mjestu koje udovoljava propisanim uvjetima.

(3) U objektima iz stavka 1. ovoga članka, koji
imaju redovno radno vrijeme organizirano kao rad u smjenama, obvezan je rad u
smjenama i ovlaštenih veterinara ili nadležnih veterinarskih inspek­tora, uz
naplatu naknade kao u redovno radno vrijeme.

(4) Noćni rad odnosi se na propisane preglede i
kontrole ovlaštenog veterinara ili nadležnog veterinarskog inspektora prilikom
prispijeća, otpreme ili procesne kontrole u vrijeme od 22 do 6 sati u objektima
u kojima nije uspostavljen rad u smjenama, a naplaćuje se po radnom satu
ovlaštenog veterinara ili nadležnog veterinarskog inspektora uz naplatu osnovne
naknade po litri ulazne sirovine.

(5) U odobrenim objektima u kojima su ovlašteni
veterinari ili nadležni veterinarski inspektori postavljeni s punim radnim
vremenom u jednoj ili više smjena, naknada za obvezne veterinarsko--zdravstvene
preglede i kontrole iz stavaka 1. – 4. ovoga članka ne može iznositi više od
30.000,00 kuna mjesečno po jednom ovlaštenom veterinaru ili veterinarskom
inspektoru.

Promet proizvoda životinjskog podrijetla

Članak 9.

(1) Naknada za obvezne veterinarsko-zdravstvene
preglede i kontrole pošiljaka mesa papkara, kopitara, peradi, divljači,
neupakiranih proizvoda od mesa, svježe ribe, proizvoda od ribe, školjkaša i
ostalih proizvoda životinjskog podrijetla koji su namijenjeni javnoj potrošnji
pri istovaru u objektu krajnje potrošnje (centralni istovar ili jedan
primatelj) ili pretovaru u unutarnjem prometu iznosi:

|  |  |  |
| --- | --- | --- |
| pošiljka do 100 kg | ukupno | 15,00 kn |
| pošiljka od 101 do 500 kg | ukupno | 40,00 kn |
| pošiljka od 501 kg do 1 tone | ukupno | 100,00 kn |
| pošiljka preko 1 tone | ukupno | 150,00 kn |

(2) Naknada iz stavka 1. ovoga članka povećava
se za 50% za preglede i kontrole koji se po svojoj prirodi posla ili po
zahtjevu stranke moraju obaviti u dane državnih blagdana, neradne dane
(nedjelja), te radnim danom u vremenu od 14 do 6 sati.

Objekti za klanje životinja i klaonice s
preradom

Članak 10.

(1) Naknada za obvezne veterinarsko-zdravstvene
preglede i kontrole kopitara, papkara, peradi, kunića i divljači prije klanja,
mesa nakon klanja, divljači nakon odstrjela, procesne kontrole prerade u
objektima za klanje i/ili preradu, iznosi:

a) kopitari i papkari:

|  |  |  |
| --- | --- | --- |
| goveda (ako se dnevno kolje do 20 komada) | po kom. | 35,00 kn |
| goveda (ako se dnevno kolje više od 20 komada) | po kom. | 27,00 kn |
| goveda – uzimanje uzorka za pretragu na GSE | po kom. | 10,00 kn |
| telad (ako se dnevno kolje do 20 komada) | po kom. | 34,00 kn |
| telad (ako se dnevno kolje više od 20 komada) | po kom. | 26,00 kn |
| ovce, koze, janjad, jarad | po kom. | 23,00 kn |
| svinje (ako se dnevno kolje do 50 komada) | po kom. | 32,00 kn |
| svinje (ako se dnevno kolje od 50 do 100 komada) | po kom. | 26,00 kn |
| svinje (ako se dnevno kolje od 100 do 200 komada) | po kom. | 22,00 kn |
| svinje (ako se dnevno kolje od 200 do 300 komada) | po kom. | 18,00 kn |
| svinje (ako se dnevno kolje više od 300 komada) | po kom. | 16,00 kn |
| prasad (do 30 kg žive vage, ako se dnevno kolje do 100 kom) | po kom. | 22,00 kn |
| prasad (do 30 kg žive vage, ako se dnevno kolje više od 100 kom) | po kom. | 18,00 kn |
| kopitari | po kom. | 40,00 kn |

b) perad i kunići:

|  |  |  |
| --- | --- | --- |
| perad (brojleri – ako se dnevno kolje do 2000 komada) | po kom. | 0,45 kn |
| perad (brojleri – ako se dnevno kolje od  2. 000 do 10.000 komada) | po kom. | 0,29 kn |
| perad (brojleri – ako se dnevno kolje od 10.000  do 30.000 komada) | po kom. | 0,18 kn |
| perad (brojleri – ako se dnevno kolje od 30.000  do 50.000 komada) | po kom. | 0,16 kn |
| perad (brojleri – ako se dnevno kolje od 50.000  do 70.000 komada) | po kom. | 0,12 kn |
| perad (brojleri – ako se dnevno kolje od 70.000  do 100.000 komada) | po kom. | 0,08 kn |
| perad (brojleri – ako se dnevno kolje više od 100.000 komada) | po kom. | 0,06 kn |
| perad (pure – ako se dnevno kolje do 2000 komada) | po kom. | 1,30 kn |
| perad (pure – ako se dnevno kolje više od 2000 komada) | po kom. | 0,65 kn |
| perad (guske) | po kom. | 0,90 kn |
| perad (patke) | po kom. | 0,80 kn |
| perad (kokoši teških linija – ako se dnevno kolje do 2000 komada) | po kom. | 0,70 kn |
| perad (kokoši teških linija – ako se dnevno kolje više od 2000 komada) | po kom. | 0,45 kn |
| perad (kokoši lakih linija) | po kom. | 0,30 kn |
| nojevi | po kom. | 37,00 kn |
| kunići | po kom. | 0,45 kn |

c) divljač:

|  |  |  |
| --- | --- | --- |
| krupna | po komadu | 40,00 kn |
| sitna | po komadu | 35,00 kn |
| pernata, osim prepelica | po komadu | 5,00 kn |
| pernata – prepelice | po komadu | 3,00 kn |

d) procesna kontrola prerade u klaonicama s
preradom:

|  |  |  |
| --- | --- | --- |
| procesna kontrola u objektima za klanje s registriranom preradom – ako se mjesečno preradi do 10 t sirovine | po toni sirovine | 50,00 kn |
| procesna kontrola u objektima klaonica s registriranom preradom – ako se mjesečno preradi od 10 – 50 t sirovine | po toni sirovine | 25,00 kn |
| procesna kontrola u objektima za klanje s registriranom preradom – ako se mjesečno preradi više od 50 t sirovine | po toni sirovine | 10,00 kn |

e) rad izvan radnog vremena ovlaštenih
veterinara ili nad­ležnih veterinarskih inspektora (duže od dnevnog
klanja/proizvodnje u objektima u kojima nije organiziran rad u smjenama

- povremeno povecan
opseg posla:

|  |  |  |
| --- | --- | --- |
| rad izvan radnog vremena ovl. veterinara – nakon redovnog radnog vremena odobrenog objekta do 22 sata – naplaćuje se uz osnovnu naknadu. | 1 sat | 200,00 kn |

f) noćni rad ovlaštenih veterinara:

|  |  |  |
| --- | --- | --- |
| rad izvan radnog vremena ovl. veterinara ili vet. inspektora – nakon redovnog radnog vremena odobrenog objekta od 22 do 6 sati – naplaćuje se uz osnovnu naknadu. | 1 sat | 250,00 kn |

(2) Naknada iz stavka 1. ovoga članka odnosi se
na sve propisane preglede i kontrole ovlaštenog veterinara ili nadležnog
veterinarskog inspektora u odobrenom objektu od pregleda prilikom ulaska
životinja ili sirovina (pri istovaru), kontrole veterinarsko--zdravstvenih
uvjeta u objektu, pregleda prije, za vrijeme i nakon klanja te rasijecanja do
veleprodajnih komada, procesne kontrole proizvoda, kontrole skladištenja do
otpreme, pregleda prilikom utovara svih vrsta pošiljki iz objekta s vođenjem
propisanih evidencija i izdavanjem propisane dokumentacije, pregleda otpreme
konfiskata na utilizaciju, te nadzor nad obavljanjem dezinfekcije prijevoznih
sredstava i izdavanje propisanih potvrda o dezinfekciji prijevoznog sredstva
ako se dezinfekcija obavlja u krugu objekta, na mjestu koje udovoljava
propisanim uvjetima.

(3) U objektima koji su registrirani za klanje i
rasijecanje naknada se naplaćuje prema broju zaklanih životinja. U objektima
koji su osim za klanje i rasijecanje registrirani i za preradu mesa i izradu
mesnih proizvoda, uz osnovnu naknadu za pregled i kontrolu zaklanih životinja
naplaćuje se i naknada za preglede i kontrole u procesu prerade u skladu sa
stavkom 1. točkom d) ovoga članka.

(4) U objektima koji su osim za klanje i
rasijecanje registrirani i za preradu mesa i izradu mesnih proizvoda, procesna
kontrola prerade za sirovinu koja ne potječe od klanja iz istog objekta,
naplaćuje se prema odredbama članka 6. stavka 1. ovoga Pravilnika, prema
ulaznoj količini sirovine.

(5) U objektima iz stavka 1. ovoga članka koji
imaju redovno radno vrijeme organizirano kao rad u smjenama, obvezan je i rad u
smjenama i ovlaštenih veterinara ili nadležnih veterinarskih inspek­tora, uz
naplatu naknade kao u redovno radno vrijeme.

(6) Noćni rad iz stavka 1. točke f) ovoga članka
odnosi se na preglede i kontrole ovlaštenog veterinara izvan redovnog radnog
vremena objekta, za preglede i kontrole prilikom prispijeća, otpreme ili
procesne kontrole u objektu, koji se obavljaju u vrijeme od 22 – 6 sati, a
naplaćuje se po radnom satu ovlaštenog veterinara ili nadležnog veterinarskog
inspektora, uz naplatu osnovne naknade (po komadu zaklanih životinja ili po kg
ulazne sirovine u proces prerade).

(7) U odobrenim objektima u kojima su ovlašteni
veterinari ili nadležni veterinarski inspektori postavljeni s punim radnim
vremenom u jednoj ili više smjena, naknada za obvezne veterinarsko--zdravstvene
preglede i kontrole iz stavaka 1. do 6. ovoga članka ne može iznositi više od
30.000,00 kuna mjesečno po jednom ovlaštenom veterinaru ili veterinarskom
inspektoru.

Objekti za valenje domaće peradi i pernate
divljači

Članak 11.

(1) Naknada za obvezne veterinarsko-zdravstvene
preglede i kontrole prijema rasplodnih jaja u valionicu, kontrole za vrijeme
valenja i otpreme jednodnevne peradi i pernate divljači u objektima za valenje
iznosi:

|  |  |  |
| --- | --- | --- |
| do 2000 uloženih jaja mjesečno | po uloženom jajetu | 0,15 kn |
| od 2.000 do 30.000 uloženih jaja mjesečno | po uloženom jajetu | 0,07 kn |
| od 30.000 do 100.000 uloženih jaja mjesečno | po uloženom jajetu | 0,05 kn |
| od 100.000 do 250.000 uloženih jaja mjesečno | po uloženom jajetu | 0,04 kn |
| od 250.000 do 500.000 uloženih jaja mjesečno | 10 uloženih jaja | 0,20 kn |
| od 500.000 do 1.000.000 uloženih jaja mjesečno | 10 uloženih jaja | 0,13 kn |
| od 1.000.000 do 2.000.000 uloženih jaja mjesečno | 10 uloženih jaja | 0,06 kn |
| više od 2.000.000 uloženih jaja mjesečno | 10 uloženih jaja | 0,04 kn |
| noćni rad | 1 sat | 250,00 kn |

(2) Naknada iz stavka 1. ovoga članka odnosi se
na sve propisane preglede i kontrole i poslove ovlaštenog veterinara ili
nadležnog veterinarskog inspektora u odobrenom objektu od pregleda prilikom
ulaska rasplodnih jaja u valionicu (pregled i kontrola pri istovaru), kontrole
veterinarsko-zdravstvenih uvjeta u objektu, obavljanje poslova kontrole
zdravlja peradi propisanih važećom Naredbom o mjerama zaštite životinja od
zaraznih i nametničkih bolesti i njihovom financiranju, pregleda prilikom
utovara i otpreme iz objekta, te vođenje propisanih evidencija i izdavanje
propisane dokumentacije. Izdavanje svjedodžbi o zdravstvenom stanju životinja
naplaćuje se posebno.

(3) Noćni rad iz stavka 1. ovoga članka odnosi
se na propisane preglede i kontrole ovlaštenog veterinara ili nadležnog veterinarskog
inspektora prilikom prispijeća rasplodnih jaja, otpreme domaće peradi i pernate
divljači ili nužne procesne kontrole u objektu, u vrijeme od 22 – 6 sati, a
naplaćuje se po radnom satu ovlaštenog ili veterinarskog inspektora, uz naplatu
propisane naknade prema broju uloženih jaja.

Hrana za životinje,
skladišta koža i konfiskat

Članak 12.

(1) Naknada za obvezne veterinarsko-zdravstvene
preglede i kontrole u objektima za proizvodnju i skladištenje hrane za
životinje, skladištenje i preradu sirovih koža, objektima za skladištenje i
utilizaciju konfiskata te za proizvode životinjskog podrijetla namijenjene
industrijskoj ili farmaceutskoj uporabi, naplaćuju se u iznosu:

|  |  |  |
| --- | --- | --- |
| ***Hrana za životinje i sirovine animalnog podrijetla za  proizvodnju životinjske hrane*** | | |
| kamionske, vagonske, kontejnerske | do 1 t | 30,00 kn |
| kamionske, vagonske, kontejnerske | 1 – 20 t | 100,00 kn |
| kamionske, vagonske, kontejnerske | više od 20 t | 150,00 kn |
| brodske pošiljke | do 20 t | 150,00 kn |
| brodske pošiljke | preko 20 t | 250,00 kn |
| objekti za utilizaciju | 100 kg primljene sirovine | 2,5 kn |
| objekti za skladištenje i preradu koža, mjesečnog ulaska do 5 t | po kg primljene sirovine | 0,07 kn |
| objekti za skladištenje i preradu koža, mjesečnog ulaska od 5 do 10 t | po kg primljene sirovine | 0,05 kn |
| objekti za skladištenje i preradu koža, mjesečnog ulaska od 10 do 100 t | po kg primljene sirovine | 0,03 kn |
| objekti za skladištenje i preradu koža, mjesečnog ulaska od 100 – 500 t | po kg primljene sirovine | 0,02 kn |
| objekti za skladištenje i preradu koža, mjesečnog ulaska više od 500 t | po kg primljene sirovine | 0.01 kn |
| denčane pošiljke | po omotu/ lešini | 20,00 kn |
| proizvodi za farmaceutsku industriju | po kg sirovine | 0,10 kn |

(2) Naknada iz stavka 1. ovoga članka odnosi se
na sve propisane preglede i kontrole i poslove ovlaštenog veterinara ili
nadležnog veterinarskog inspektora u odobrenom objektu od pregleda prilikom
istovara sirovine ili konfiskata za utilizaciju, kontrole
veterinarsko--zdravstvenih uvjeta u objektu, pregleda prilikom utovara i
otpreme iz objekta te vođenje propisanih evidencija i izdavanje propisane
dokumentacije.

(3) Otprema hrane za životinje, uključujući i
sitnu plavu ribu koja se koristi za ishranu tuna, iz skladišta do mjesta
potrošnje ne podliježe naplati unutar istog epizootiološkog područja.

Izložbe, sajmovi,
tržnice i ostala mjesta

Članak 13.

(1) Naknada za obavljanje propisanih
veterinarsko-zdravstvenih pregleda i kontrola sajmova, dogona, otkupnih mjesta,
izložbi, športskih natjecanja sa životinjama, obračunavaju se prema stvarnom
utrošenom vremenu kontrole dopreme životinja po obračunskom satu ovlaštenog
veterinara ili veterinarskog inspektora.

(2) Pristojbu iz stavka 1. ovoga članka plaća
organizator ili vlasnik sajma, dogona, izložbe ili drugog mjesta koje mora biti
pod nadzorom ovlaštenog veterinara ili nadležnog veterinarskog inspek­tora.

(3) Naknada za propisane
veterinarsko-zdravstvene preglede i kontrole proizvodnje i prometa namirnica
životinjskog podrijetla na tržnicama, koji se obavljaju u objektima unutar
tržnice naplaćuje se od korisnika prostora.

Uvoz i izvoz

Članak 14.

(1) Veterinarsko-zdravstveni pregled izvoznih i
uvoznih pošiljaka, koji uključuje i postupanje s izvoznim i uvoznim
certifikatima, obračunava se po cijeni od 50,00 kn po jednoj pošiljci (kompletu
za jednu izvoznu/uvoznu pošiljku), uz naplatu osnovne naknade.

(2) Naknada za izdavanje međunarodne svjedodžbe
za psa u pratnji vlasnika iznosi 50,00 kn.

Članak 15.

(1) Ukoliko se obvezni veterinarsko-zdravstveni
pregledi i kontrole obavljaju u odobrenim objektima u kojima ovlašteni
veterinar ili nadležni veterinarski inspektori nisu prisutni puno radno
vrijeme, kao i u slučajevima da se pregledi i kontrole obavljaju po pozivu
stranke, onda se pored propisanih naknada iz članka 4. do 14. ovoga Pravilnika,
naplaćuju i troškovi prijevoza od sjedišta veterinarske ambulante ili nadležnog
veterinarskog ureda do mjesta obavljanja propisanog pregleda, u iznosu od 2,00
kn po prijeđenom kilometru.

(2) U slučaju kada se pregledi i kontrole
obavljaju u objektima s neredovitom dinamikom i manjim brojem klanja (kada je
dinamika klanja mala u odnosu na utrošeno vrijeme) te je ukupna dnevna naknada
za obavljene veterinarsko-zdravstvene preglede manja od obračunskog sata (200
kn), naknada za obvezne veterinarsko-zdravstvene preglede i kontrole obračunava
se prema stvarno utrošenom vremenu u iznosu od 200,00 kn po satu.

Članak 16.

(1) Naknade iz članaka 4., 5., 9. i 13. ovoga
Pravilnika obračunavaju se i naplaćuju odmah nakon obavljene radnje
veterinarsko-zdravstvenog pregleda i kontrole, kada se radi o povremenim
radnjama. Kada se propisani veterinarsko-zdravstveni pregledi i kontrole za
jednog vlasnika/korisnika obavljaju kontinuirano tijekom mjeseca (višekratno se
ponavljaju tijekom mjeseca), obračun se može obaviti jednom mjesečno za
protekli mjesec, a na temelju propisanih vjerodostojnih evidencija koje su
dužni voditi nadležni ovlašteni veterinari ili nadležni veterinarski
inspektori.

(2) Naknade iz članaka 6., 7., 8., 10., 11., 12.
i 14. ovoga Pravilnika obračunavaju se jednom mjesečno za protekli mjesec, i to
do 10. u mjesecu, u kojem roku je potrebno ispostaviti račun za obavljene
veterinarsko-zdravstvene preglede i kontrole. Račun mora sadržavati sve podatke
o obavljenim pregledima i kontrolama s pojedinačnim iskazom propisanih naknada,
a on se ispostavlja na temelju vjerodostojnih propisanih evidencija i
dokumentacije u odobrenom objektu na kojega se obračun odnosi.

(3) Račun za obavljene propisane
veterinarsko-zdravstvene preglede i kontrole ispostavlja se na propisanom
obrascu R-1 kojeg izdaje i distribuira isključivo Ministarstvo (Prilog 1. ovoga
Pravilnika).

(4) Ovlaštena veterinarska organizacija ili
nadležni veterinarski inspektor, na temelju svih »Računa – priznanica« iz
stavka 3. ovog članka, sastavlja »Mjesečni obračun naknada za obavljene
veterinarsko-zdravstvene preglede i kontrole« i dostavlja ih Ministarstvu –
Upravi za veterinarstvo, do 15. dana u mjesecu za prethodni mjesec (Prilog 2.
ovoga Pravilnika).

Članak 17.

(1) Primjenom odredbi članka 6. stavka 7.,
članka 7. stavka 4., članka 8. stavka 5. i članka 10. stavka 7. ovog
Pravilnika, ukupna mjesečna naknada u odobrenom objektu po ovlaštenom
veterinaru ili veterinarskom inspektoru ne može prijeći iznos od 30.000,00 kn.

(2) Mjesečni račun iz članka 16. stavka 2. ovog
Pravilnika mora sadržavati iskaz svih propisanih pregleda i kontrola s
adekvat­nim obračunom. Ukoliko ukupan iznos svih propisanih naknada, u odnosu
na stavak. 1. ovog članka, prelazi 30.000,00 kn po ovlaštenom veterinaru ili
nadležnom veterinarskom inspektoru, tada se na obrascu računa ukupan iznos
naknade mora ispraviti u skladu s odredbama stavka 1. ovog članka, na računu u
za to predviđenoj rubrici (rubrika 1.3.).

(3) Ukoliko obračunom naknada iz stavka 1. ovog
članka, ukupan mjesečni iznos naknada ne prelazi 30.000,00 kn po ovlaštenom
veterinaru, tada se obračunava stvarno obračunati iznos naknada.

Članak 18.

(1) Sredstva ostvarena od naknada za obvezne
veterinarsko--zdravstvene preglede i kontrole (osim iznosa prijevoznih
troškova) prihod su ovlaštene veterinarske organizacije u visini od 85%, a u
visini od 15% prihod su Državnog proračuna Republike Hrvatske.

(2) Sve naknade propisane ovim Pravilnikom
iskazane su bez PDV-a, na dio naknade u visini od 85% koji nije prihod Državnog
proračuna Republike Hrvatske i na troškove prijevoza dodaje se porez na dodanu
vrijednost.

Članak 19.

(1) Vlasnik ili korisnik objekta, odnosno pravna
ili fizička osoba na koju se odnosi obavljeni veterinarsko-zdravstveni pregled
i kontrola, dužan je platiti ispostavljene račune za naknade iz članka 16.
stavka 2. ovoga Pravilnika u roku od 15 dana od dana primitka računa.

(2) Ovlaštena veterinarska organizacija je dužna
prikupljena sredstva po osnovi naknada za obavljene veterinarsko-zdravstvene
preglede i kontrole u visini od 15% uplatiti na račun Državnog proračuna
Republike Hrvatske do kraja mjeseca za prethodni mjesec.

Članak 20.

(1) Nadzor nad primjenom ovoga Pravilnika
obavljaju veterinarski inspektori.

(2) Redovitost i pravovremenost plaćanja propisanih
i pravilno obračunatih naknada iz ovoga Pravilnika jesu uvjet za rad ovlaštenih
veterinara ili nadležnih veterinarskih inspektora u odobrenom objektu.

(3) Neplaćanje prispjelog računa iz članka 16.
stavka 2. ovog Pravilnika u razdoblju dužem od 60 dana obavezno uvjetuje
prestanak rada ovlaštenih veterinara ili nadležnih veterinarskih inspektora u
odobrenom objektu, a što određuje nadležni veterinarski inspektor.

Članak 21.

Danom početka primjene ovoga Pravilnika prestaje
važiti Pravilnik o visini naknada za obvezne veterinarsko-zdravstvene preglede
i kontrole (»Narodne novine«, br. 149/05).

Članak 22.

Ovaj Pravilnik stupa na snagu osmoga dana od
dana objave u »Narodnim novinama«, a primjenjuje se od 1. kolovoza 2006.
godine.

Klasa: 011-02/06-01/70

Urbroj: 525-1-06-2

Zagreb, 4. srpnja 2006.

Ministar

**Petar Čobanković, v.
r.**

PRILOG 1.

VETERINARSKA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_          R-1

                        (naziv ovlaštene
veterinarske organizacije)

Matični broj:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

KORISNIKU

RAČUN-PRIZNANICA br. 0000001

Serija A

Korisnik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
iz \_\_\_\_\_\_\_\_\_\_\_\_\_\_\_\_\_\_\_\_\_\_\_, ulica i br. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Matični broj korisnika: \_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| I. Naknada za obvezne veterinarsko-zdravstvene preglede i kontrole | | | | |
| VRSTA USLUGE | Jedinica mjere (kom, kg, l, km,) | Količina | Jedinična cijena | IZNOS |
|  |  |  |  |  |
|  |  |  |  |  |
| 1. Ukupno |  |  |  |  |
| 1.1. broj ovlaštenih vet. u objektu | | | |  |
| 1.2. iznos naknade po ovlaštenom vet. | | | |  |
| 1.3. ispravljeni iznos naknade sukladno odredbama čl. 17. st. 2. Pravilnika | | | |  |
| 2. Prihod Državnog proračuna (15%) | | | | |
| 3. Prihod ovlaštene vet. organizacije (85%) | | | |  |
| 4. Troškovi prijevoza |  |  |  |  |
| 5. Osnovica za PDV (3+4) | | | |  |
| 6. PDV | | | |  |
| II. Ukupno za platiti (2+3+4+6) | | | |  |

Na temelju članka 19. Pravilnika o visini naknada
za obvezne veterinarsko-zdravstvene preglede i kontrole, vlasnik/korisnik je
dužan naknadu iz točke I. ovog računa-priznanice u iznosu od \_\_\_\_\_\_\_\_ kn
(slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), uplatiti u korist Veterinarske
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, na račun broj \_\_\_\_\_\_\_\_\_\_\_\_\_\_\_\_\_\_\_\_\_\_\_, u roku od
15 dana.

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_
200\_.

Ovlašteni
veterinar/inspektor

            MP                                                                  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                                                                    (ime
i prezime otisnuto štambiljem)

 Dostaviti:
1. Vlasniku/korisniku
2. Ministarstvo poljoprivrede, šumarstva i vodnoga gospodarstva – Uprava za
veterinarstvo
3. Knjigovodstvo ovlaštene veterinarske organizacije
4. Ostaje u bloku

Izdaje i distribuira: Ministarstvo
poljoprivrede, šumarstva i vodnoga gospodarstva.

PRILOG 2.

VETERINARSKA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                               (naziv ovlaštene
veterinarske organizacije)

MJESEČNI OBRAČUN IZNOSA NAKNADA ZA OBAVLJENE
VETERINARSKO-ZDRAVSTVENE PREGLEDEI KONTROLE

Za mjesec \_\_\_\_\_\_\_\_\_\_\_\_\_\_\_\_\_\_\_\_\_ 200\_ godine.

|  |  |  |  |  |
| --- | --- | --- | --- | --- |
| Broj računa-priznanice | Ukupan iznos naknade iz točke I.1. (I. 1.3.) | Iznos od 15% naknade – prihod Državnog proračuna | Iznos od 85% naknade – prihod ovlaštene vet. org.) | Opaska |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| UKUPNO |  |  |  |  |

Od ukupnog iznosa naknade, iznos od 15% je
\_\_\_\_\_\_\_\_\_\_\_ kn (slovima: \_\_\_\_\_\_\_\_\_\_\_\_\_\_), koji je ovlaštena veterinarska
organizacija dužna do kraja mjeseca za protekli mjesec uplatiti na račun
Državnog proračuna Republike Hrvatske, na broj: 1001005-1863000160 s pozivom na
broj: 65 7005-256-1079– (šifra ovlaštene veterinarske organizacije) – (mjesec i
godina).

U \_\_\_\_\_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_ 200\_.

                                                                                        Direktor
ovlaštene vet. org.

                                                                    MP                                     \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Napomena:

– uz račun obvezno dostaviti primjerke izdanih
računa priznanica (zeleni primjerak),

– popuniti čitko i uredno.

Pravilnik, NN 75/2006-1778
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)